A japán csapat a 2007-es szezonnak Szatóval és Anthony Davidsonnal vágott neki. Szató Ausztráliában hatalmas meglepetéssel a 10. helyről rajtolt, ami a csapat történetének legjobb rajthelye volt. A japán a spanyol nagydíjon nyolcadik lett, két versennyel később, Kanadában pedig megelőzve a kétszeres világbajnok Fernando Alonsót, a hatodik helyet szerezte meg. A csapat 4 pontjával 2007-ben a kilencedik helyet érte el a konstruktőr-világbajnokságban.